**OSEBNA IZKAZNICA PROJEKTA/PROGRAMA**

|  |
| --- |
| **Naziv javnega razpisa:****Javni razpis za podporno okolje za razvoj nevladnih organizacij 2019-2023** |
| **Namen in predmet javnega razpisa/poziva:**Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah. Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/)**.** |
| **Upravičenec** | **Zavod PIP – Pravni in informacijski center Maribor** |
| **Spletna stran upravičenca/projekta/programa** | **https://zavodpip.si** |
| **Projektni partnerji *(če je relevantno)*** | **Društvo KuKu Ptuj** |
| **Naziv projekta/programa** | Regionalno stičišče NVO Podravja |
| **Višina dodeljenih sredstev** |   |
| **Obdobje izvajanja** | 1. 10. 2019 - 30. 9. 2023 |
| **Kratek opis programa/projekta, iz katerega je razviden namen, cilji, povzetek poteka in rezultati**.Projekt je predstavljal smiselno nadaljevanje in nadgradnjo delovanja Zavoda PIP kot regionalnega NVO stičišča v zadnjih 15 letih, s katerim razvijamo NVO sektor v Podravju. Izvajamo podporo izbranim NVO na področju organizacijskega in strokovnega razvoja (**21 vključenih NVO**) s **30 izvedenimi brezplačnimi delavnicami** in mentorskim programom na različnih področjih izobraževanj. Nudimo tudi brezplačna svetovanja na področju prava in projektnega vodenja (na leto podelimo cca. **100 brezplačnih nasvetov**, ki pomagajo NVO razumeti in izpolnjevati pravne pogoje svojega delovanja in pripraviti prijave na razpise, ki zagotovijo pridobitev financiranja).Z uporabo socialnih omrežij in e-novičnika skrbimo za informiranost NVO in drugih deležnikov o temah pomembnih za NVO in za promocijo njihovega delovanja. FB stran regionalnega NVO stičišča ima **688 sledilcev** in cca. **1000 obiskov** letno**.** Mesečni e-novičnik na svoj elektronski naslov prejme cca. **470 NVO naslovnikov** in cca. **200 drugih deležnikov** (občine, predstavniki lokalne politike, razvojne agencije). Na spletni strani Zavoda PIP, ki v povprečju beleži cca. **950 obiskov na mesec**, so dostopne osnovne informacije o projektu in aktualne informacije. Ob posredovanju aktualnih informacij skrbimo tudi za predstavljanje podravskih NVO in njihovih dejavnosti širši javnosti. V sodelovanju z lokalnimi mediji, kamor nas kot poznavalce NVO sektorja povabijo v oddaje ali zaprosijo za mnenja in informacije, skrbimo za predstavitve pomembnih tem in stališč glede NVO. Zagovorništvo, ki zajema redno analiziranje stanja v podravskih občinah, s poudarkom na obeh mestnih občinah ter občinah, ki so tudi sedeži upravnih enot ter odzivanje na identificirane izzive na področjih, pomembnih za delovanje in razvoj NVO, ostaja naša osrednja dejavnost. V zadnjih štirih letih smo izvedli v sodelovanju z lokalnimi NVO **12 zagovorniških procesov**, ki so prispevali k boljšemu izvajanju občinskih javnih razpisov za sofinanciranje programov in projektov NVO, uvedli in pomagali pri izvedbi 5 participativnih proračunov, s poudarkom na izdelavi modelov izvajanja in posvetovanju z občani, odzivali smo se na poskuse zmanjševanja sredstev za občinsko sofinanciranje NVO, krepili smo NVO na področju transparentnosti delovanja, sodelovali pri pripravi občinskih in regijskih razvojnih strategij (RRP Podravje, Strategija razvoja Kulture, Trajnostna urbana strategija MO Maribor, Strategija razvoja NVO, Strategija razvoja turizma v MO Maribor, Strategija razvoja socialnih dejavnosti v MO Maribor) in skrbeli za vključenost NVO v proces priprave strategij in v same dokumente. Z organizacijo Šole za župane smo zagotavljali umeščenost NVO v volilne programe in agende političnih strank in kandidatov na lokalnih volitvah. Za učinkovito izvajanje zagovorništva smo pripravljali analize stanja NVO, predvsem na področju obsega financiranja in primerjave med občinami.V sodelovanju z ostalimi regijskimi NVO stičišči smo orgnaizirali nacionalne konference, pomembne za večjo prepoznavnost delovanja NVO in njihovih potreb med loklanimi odločevalci in zagotavljanja boljših pogojev za delovanje (participativni proračuni, raba občinskih prostorov, digitalizacija) in znanje delili v obliki izdelanih priročnikov. S sodelovanjem v Svetu vlade za razvoj prostovoljskih in nevladnih organizacij, smo se vkjučevali v zagotavljanje boljših pogojev za delovanje NVO na nacionalni ravni. NVO sektor zastopamo v Razvojnem svetu regije Podravje (uspešna umestitev projekta NVO v dogovor za regijo za preteklo finančno obdobje). V sodelovanju z lokalnimi NVO, regionalnimi NVO stičišči, CNVOS in drugim (čezsektorskimi) deležniki smo izvedli **5 skupnih akcij za naslavljanje potreb v lokalnem okolju** (Ta dobra večerja za zbiranje sredstev zasebnih donatorjev za delovanje NVO; povezovanje in sodelovanje prebivalcev in NVO v krajevnih skupnostih – oživljanje urbanih športnih igrišč; obujanje pozabljenih iger za aktivno preživljanje prostega časa na prostem; gledališke skupine v domovih upokojencev, program Dobimo se v parku! namenjen povezovanju prebivalcev v mestu in njihovemu aktivnemu preživljanju prostega časa. S tem smo spodbudili različne razvojne partnerjev v lokalnem okolju, da prepoznajo moč sodelovanja, ko je potrebno reševati probleme oz. izboljšati življenje lokalnemu prebivalstvu in utrjevati vlogo NVO kot akterja in povezovalca na teh področjih.Z našo pomočjo, ki je vsebovala strokovno in finančno podporo smo omogočili razvoj **7 novih storitev** za naslavljanje potreb v lokalni skupnosti, ki so jih razvile NVO (izpostavljamo vzpostavitev spletne trgovine za pravične nakupe, izdelan nabor iz pozabe priklicanih otroških iger z izdelanimi rekviziti, razvoj programa gledališke produkcije za varovance v domovih ostarelih, izdelan model za aktivacijo prebivalstva v mestnih četrteh idr.) S temi aktivnostmi prispevamo k aktivni vlogi NVO pri prepoznavanju aktualnih potreb v svojem lokalnem okolju in odzivanju nanje z ustreznimi storitvami in produkti.  |